 Ụlọ Nche, Nke 1 2020  Ị Chọtala Eziokwu?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ị chọọ inye onyinye, biko gaa na donate.jw.org.Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.Isiokwu Ndị Dị nỤlọ Nche AMbọ Ndị Mmadụ Na-agba Ịmata EziokwuRuo ọtụtụ puku afọ, o nweghị onye ma azịza ajụjụ ahụ. Noge ndị ahụ, ọrịa na-efe efe nọkwa na-egbu ọtụtụ nde mmadụ. Ma, ndị sayensị mechara chọpụta nke bụ eziokwu. Ha chọpụtara na ihe na-akpatakarị ọrịa bụ ụmụ nje dị iche iche. Eziokwu a ha chọpụtara enyerela ndị mmadụ aka igbochi ọrịa na ịgwọ ọtụtụ ọrịa. O mekwaala ka ahụ gbasikwuo ọtụtụ ijeri mmadụ ike, ha ana-adịkwu ogologo ndụ.Gịnịkwanụ gbasara ajụjụ ndị ọzọ dị mkpa? Olee uru i chere ịmata nke bụ eziokwu gbasara azịza ajụjụ ndị a ga-abara gị?Ònye bụ Chịneke?Ònye bụ Jizọs Kraịst?Gịnị bụ Alaeze Chineke?Olee otú ihe ga-adị nọdịnihu?Ọtụtụ nde mmadụ achọpụtala azịza ajụjụ ndị ahụ. O mekwaala ka ndụ ha kakwuo mma. Azịza ndị ahụ nwekwara ike ịbara gị uru.Ì NWERE IKE ỊMATALI EZIOKWU?I nwere ike ịna-eche si, Olee otú m ga-esi amatali nke bụ eziokwu nihe ọ bụla? A si kwuwe, ịmata nke bụ eziokwu gbasara ọtụtụ ihe yiri ka ọ na-esiwanye ike. Nihi gịnị?Ọtụtụ mmadụ atụkwasịghị ndị ọchịchị, ndị ahịa ma ọ bụ ụlọ ọrụ mgbasa ozi obi ka ha gwa ha eziokwu. Ọ naghị adịrị ha mfe ịmata mgbe mmadụ na-ekwu eziokwu, mgbe ọ na-ekwu ihe o chere, mgbe ọ na-ezochiri ha ihe ụfọdụ ma ọ bụ mgbe ọ na-aghara ha ụgha. Noge anyị a, ndị mmadụ anaghịzi atụkwasị ibe ha obi, ọtụtụ ihe ndị mmadụ na-ekwu anaghịkwa abụ eziokwu. O meela ka ndị mmadụ gharazie ịna-ekweta nke bụ eziokwu, ha anaghịkwa achọ ịma otú o si gbasa ha.Nagbanyeghị ihe ndị a, ị ga-amatali azịza ajụjụ ndị kacha echu ndị mmadụ ụra. Olee otú ị ga-esi eme ya? Ọ bụ ime otu ihe ahụ ị na-eme ma ị chọọ ịmata azịza ajụjụ ndị na-adịchaghị mkpa.IHE Ị GA-EME KA Ị MATA EZIOKWUKwa ụbọchị, o nwere ihe ụfọdụ ị na-agba mbọ ịmata eziokwu banyere ha. Chegodi gbasara ihe Jessica mere. Ọ sịrị: Ahụekere anatụghị adị nwa m nwaanyị mma nahụ, nke na o nwere ike ịnwụ ma o rie nri ọ bụla nwere obere protin si nahụekere. Jessica kwesịrị ịma ma nri ọ chọrọ ịzụtara nwa ya, ọ ga-adị ya mma nahụ. O kwuru sị: Ihe mbụ m na-eme bụ iji nwayọọ gụọ ihe a mapawara nahụ nri ahụ ka m mata ihe ndị e ji mee ya. M na-emezi nchọnchọ, jụọkwa ụlọ ọrụ mepụtara nri ahụ ajụjụ, iji jide naka na e nwetụghị protin si nahụekere a gwakọtara na ya mgbe a na-emepụta ya. M na-emekwu nchọchọ nebe ndị m ma ga-agwa m eziokwu iji mee ka obi sie m ike na otú ụlọ ọrụ ahụ si emepụta nri ha dị mma.O nwere ike ịbụ na ajụjụ ndị ị na-agba mbọ ịmata azịza ha kwa ụbọchị adịchaghị mkpa ka nke Jessica. Ma, i nwere ike ime ihe ndị na-esonụ ka ị mata azịza ajụjụ ndị na-echu gị ụra otú ahụ Jessica mere:Chọpụta nke bụ eziokwu.Mekwuo nchọnchọ.Jide naka na a naghị enyo ebe i si amata nke bụ eziokwu enyo.Ime ihe ndị a nwere ike inyere gị aka ịchọpụta azịza ajụjụ ndị ahụ na-echu gị ụra. Olee otú ị ga-esi eme ya?AKWỤKWỌ PỤRỤ ICHE NKE NA-AKỤZI EZIOKWUMgbe Jessica na-achọ ịmata eziokwu Baịbụl, o mekwara ihe ndị ahụ ọ na-eme iji chọpụta nri ndị na-agaghị enye nwa ya nsogbu nahụ. Ọ sịrị: Iwetu obi gụọ Baịbụl na ime ezigbo nchọnchọ nyeere m aka ịmata eziokwu Baịbụl. Ọtụtụ nde mmadụ emeela ka Jessica. Ha amutala ihe Baịbụl kwuru gbasara ajụjụ ndị a:Gịnị ka Chineke bu nobi kee anyị?Olee ebe mmadụ na-aga ma ọ nwụọ?Gịnị mere ndị mmadụ ji ata ahụhụ?Olee ihe Chineke na-eme iji kwụsị ahụhụ ndị mmadụ na-ata?Olee otú anyị nwere ike isi na-enwe obi ụtọ nezinụlọ anyị?I nwere ike inweta azịza ajụjụ ndị a nakwa ndị ọzọ ma ị gụọ Baịbụl, mekwuokwa nchọnchọ na Baịbụl Ga-agwa Gị EziokwuKemgbe ụwa, ndị dị iche iche kweere na Baịbụl na-ekwu eziokwu. Taakwa, ọtụtụ nde mmadụ na-eme ihe ndị Baịbụl kwuru. Ma, ndị ọzọ na-ewere ya ka ihe na-abaghị uru ma ọ bụ akụkọ ifo. Gịnị ka i chere? Ì nwere ike ịmatali eziokwu na Baịbụl?IHE MERE Ị GA-EJI TỤKWASI BAỊBỤL OBIOlee otú ị ga-esi amata ma ì kwesịrị ịtụkwasi Baịbụl obi? Dị ka ihe atụ, ọ bụrụ na otu enyi gị na-agwakarị gị eziokwu ruo ọtụtụ afọ, i nwere ike ịtụkwasi ya obi. Baịbụl ọ na-ekwu eziokwu mgbe niile ka enyi ahụ? Ka anyị tụlee ihe atụ ụfọdụ.Ndị Dere Ya Kwuru EziokwuNdị dere Baịbụl kwuru eziokwu, ha na-ekwukarịkwa ihe ndị ha mejọrọ. Dị ka ihe atụ, Jona onye amụma dere gbasara isi o nupụụrụ Chineke. Jona 1:1-3 Ihe o jidị pịachie akwụkwọ Baịbụl o dere bụ mba Chineke baara ya. Ọ chọghị ka ndị mmadụ too ya, ọ bụ ya mere o deghị otú o si gbanwee àgwà ya. Jona 4:1,4,10, 11 Otú ndị dere Baịbụl si kwuo nnọọ eziokwu na-egosi na ha ejighị eziokwu egwu egwu.Ihe Ndị O kwuru Na-aba UruIhe ndị Baịbụl kwuru, hà na-aba uru mgbe niile? À na-ajụkwa ajụ? Dị ka ihe atụ, lee ihe Baịbụl kwuru ga-eme ka mmadụ na ibe ya na-adị ná mma. Ọ  sịrị: Ya mere, ihe niile unu chọrọ ka ndị mmadụ na-emere unu, unu onwe unu aghaghị imere ha otú ahụ; neziokwu, nke a bụ ihe Iwu ahụ na ihe ndị amụma kụziri pụtara. Matiu 7:12 Baịbụl kwukwara, sị: Azịza dị nro na-eme ka ọnụma laa, ma okwu ọjọọ na-akpasu iwe. Ilu 15:1 Neziokwu, eziokwu Baịbụl bara uru taa otú ahụ ha bara noge e dere ha.Akụkọ Ndị Dị na Ya Mere EmeỌtụtụ ihe ndị na-amụ banyere ihe ndị mgbe ochie chọpụtarala kemgbe ọtụtụ afọ gosiri na ndị mmadụ na obodo dị iche iche Baịbụl kọrọ akụkọ ha abụghị akụkọ ifo. Ha gosikwara na ihe ndị e kwuru mere na Baịbụl mere eme neziokwu. Dị ka ihe atụ, tụlee otu obere ihe e kwuru banyere ya na Baịbụl. Baịbụl kwuru na noge Nehemaya, ndị Taya Ndị Finishia si Taya bi na Jeruselem na-ebubata azụ na ụdị ngwá ahịa niile na ya.Nehemaya 13:16.È nwere ihe gosiri na ihe a Baịbụl kwuru bụ eziokwu? Ee, e nwere. Ndị na-egwupụta ihe nala ahụla ngwá ahịa ụfọdụ si Finishia nIzrel. Nke ahụ gosiri na mba abụọ a na-azụkọbu ahịa. Ihe ọzọkwa bụ na na Jeruselem, e gwupụtala ụfọdụ ogwu azụ nke azụ ndị e gbutere nOsimiri Mediterenian noge ochie. Ndị ọkachamara na-egwupụta ihe nala kwuru na ọ bụ nakụkụ osimiri a dị anya ka ndị ahịa si bubata ya na Jeruselem. Mgbe otu onye ọkà mmụta tulechara ihe ndị a, o kwuru, sị: Ihe e kwuru naNehemaya 13:16na ndị Taya na-ere azụ na Jeruselem bụ eziokwu.Ihe O Kwuru Banyere Sayensi Bụ EziokwuBaịbụl bụ akwụkwọ na-akụziri anyị gbasara ofufe Chineke nakwa ihe ndị mere eme. Ma o kwuo gbasara sayensị, ihe ndị ọ na-ekwu bụ eziokwu. Ka anyị tụlee otú ihe atụ.Ihe dị ka puku afọ atọ na narị ise gara aga, Baịbụl kwuru na ọ dịghịkwa ihe e kokwasịrị ụwa na ya. Job 26:7 Ihe a Baịbụl kwuru dị iche nakụkọ na-abụghị eziokwu a na-akọ banyere ụwa noge mbụ. A na-ekwubu na ụwa na-ese nelu mmiri ma ọ bụkwanụ na e nwere nnukwu mbe bu ụwa. Ihe dị ka otu puku na otu narị afọ mgbe e dechara akwụkwọ Job, ndị mmadụ ka na-ekwu na o nweghị otú ọ ga-esi bụrụ na e nweghị ihe e kokwasịrị ụwa na ya. Ha na-ekwu na ọ ga-enwerịrị ihe ọ nọ nelu ya. Ma, ihe dị ka narị afọ atọ gara aga, nafọ 1687, onye sayensị aha ya bụ Isaac Newton bipụtara akwụkwọ o dere nchọpụta o mere banyere ihe mere ihe a tụliri elu ji ada nala. O kwuru na ọ bụ ike a na-anaghị ahụ anya ji ụwa. Ihe a onye sayensị a chọpụtara gbara akaebe na ihe Baịbụl kwuru ihe karịrị puku afọ atọ tupu ya achọpụta ya bụ eziokwu.Eziokwu Banyere Chineke na KraịstÒnye Bụ Chineke?Aha Chineke gbara na Baịbụl mbụ e nwere IHE DỊ KA UGBORO PUKU ASAAJEHOVA Bụ aha ChinekeONYENWE ANYỊ, CHINEKE NA NNA Bụ ụfọdụ utu aha Jehova nwereGịnị Bụ Aha Chineke?Chineke nonwe ya kwuru, sị: Abụ m Jehova. Ọ bụ ya bụ aha m. Aịzaya 42:8 Aha Chineke gbara ihe ruru ugboro puku asaa na Baịbụl. Ma, ọtụtụ ndị sụgharịrị Baịbụl ji utu aha dị ka Onyenwe anyị dochie ya. Chineke chọrọ ka ị bụrụ enyi ya, chọọkwa ka ị na-akpọku aha ya.Abụ Ọma 105:1.Utu Aha Ndị Jehova Nwere.Na Baịbụl, a kpọrọ Jehova utu aha ndị dị ka Chineke, Onye Pụrụ Ime Ihe Niile, Onye Okike, Nna, Onyenwe anyị, na Ọkaakaa. Nọtụtụ ekpere ndị e dere na Baịbụl, a kpọrọ Chineke aha ya bụ Jehova, kpọọkwa ya utu aha ndị e ji kwanyere ya ùgwù.Daniel 9:4.Otú Chineke Dị.Chineke bụ mmụọ. Jọn 4:24 Baịbụl kwukwara na ọ dịghị mmadụ hụtụrụla Chineke. Jọn 1:18 Baịbụl gosiri otú obi na-adị Chineke. Ndị mmadụ nwere ike ime ka o nwee nwute, ma ọ bụkwanụ mee ka o nwee obi ụtọ.Ilu 11:20;Abụ Ọma 78:40, 41.Àgwà Chineke Ndị Magburu Onwe Ya.Chineke anaghị ele mmadụ anya nihu nagbanyeghị mba mmadụ si na ọnọdụ onye ahụ. Ọrụ Ndịozi 10:34, 35 Ọ bụkwa onye na-eme ebere, na-emekwa amara, onye na-adịghị ewe iwe ọsọ ọsọ, onye obiọma ya na eziokwu ya dị ukwuu. Ọpụpụ 34:6, 7 Ma, o nwere àgwà anọ Chineke nwere ndị kacha amasị anyị.Ike.Chineke nwere ike na-enweghị atụ ọ ga-eji emezu ihe ọ bụla o kwere ná nkwa nihi na ọ bụ Chineke bụ Onye Pụrụ Ime Ihe Niile.Jenesis 17:1.Amamihe.Chineke ma ihe karịa onye ọ bụla. Ọ bụ ya mere Baịbụl ji kwuo na ọ bụ onye naanị ya maara ihe.Ndị Rom 16:27.Ikpe Ziri Ezi.Chineke na-eme ihe ziri ezi mgbe niile. Ihe niile ọ na-eme zuru okè, ọ bụkwa onye ikpe na-ezighị ezi na-adịghị nebe ọ nọ.Diuterọnọmi 32:4.Ịhụya.Baịbụl kwuru na Chineke bụ ịhụya. 1 Jọn 4:8 Ọ bụghị naanị na Chineke na-egosi na ọ hụrụ anyị nanya, kama, ọ bụ ịhụya nonwe ya. Ọ bụ ịhụya na-enweghị atụ Chineke nwere na-akpali ya ime ihe niile ọ na-eme, ọ na-abakwara anyị uru nọtụtụ ụzọ.Otú Chineke na Ụmụ Mmadụ Nwere Ike Isi Bụrụ Enyi.Chineke bụ Nna anyị nke eluigwe hụrụ anyị nanya. Matiu 6:9 Ọ bụrụ na anyị enwee okwukwe na ya, anyị na ya ga-abụ enyi. Abụ Ọma 25:14 Chineke na-agwadị gị ka ị bịaruo ya nso nekpere nakwa ka ị na-atụkwasị ya nchegbu gị niile, nihi na ihe banyere gị na-emetụ ya nobi.1 Pita 5:7;Jems 4:8.Olee Ihe Dị Iche na Chineke na Kraịst?Jizọs Abụghị Chineke.Jizọs pụrụ iche. Ọ bụ naanị ya ka Chineke ji aka ya kee. Ọ bụ ya mere Baịbụl ji akpọ ya Ọkpara Chineke. Jọn 20:31 Mgbe Jehova kechara Jizọs, o ji ọkpara ya a rụọ ọrụ ka onye ọkà ọrụ iji kee ihe niile na onye ọ bụla ọzọ.Ilu 8:30, 31;Ndị Kọlọsi 1:15, 16.O nweghị mgbe Jizọs kwuru na ya bụ Chineke.Kama, o kwuru, sị: Abụ m onye nnọchiteanya si nebe Chineke nọ, ọ bụ Onye ahụ zitere m. Jọn 7:29 Mgbe Jizọs na-agwa otu nime ndị na-eso ụzọ ya okwu, ọ kpọrọ Jehova Nna m na Nna unu, nakwa Chineke m na Chineke unu. Jọn 20:17 Mgbe Jizọs nwụrụ, Jehova kpọlitere ya nọnwụ gaa neluigwe, mee ka ọ nọrọ naka nri ya ma nye ya ikike dị ukwuu.Matiu 28:18;Ọrụ Ndịozi 2:32, 33.Jizọs Kraịst Nwere Ike Inyere Gị Aka Ịbịaru Chineke NsoJizọs bịara nụwa ka ọ kụziere anyị banyere Nna ya.Jehova kwuru gbasara Jizọs, si: Onye a bụ Ọkpara m, onye m hụrụ nanya; geenụ ya ntị. Mak 9:7 Jizọs ma Chineke karịa onye ọ bụla ọzọ. Ọ sịrị: Ọ dịghịkwa onye maara onye Nna ahụ bụ ma e wezụga Ọkpara ya nakwa onye Ọkpara ya chọrọ ikpughere ya.Luk 10:22.Jizọs ṅomiri Chineke nke ọma.Jizọs ṅomiri Nna ya nke ọma nke na o kwuru, sị: Onye hụrụ m ahụwokwa Nna m. Jọn 14:9 Jizọs gosiri na ọ hụrụ ụmụ mmadụ nanya ka Nna ya, ma nokwu ọnụ ma nomume ya. Nke a dọtara ndị mmadụ nebe Chineke nọ. O kwuru, sị: Ọ bụ m bụ ụzọ na eziokwu na ndụ. Ọ dịghị onye na-abịakwute Nna m ma ọ bụghị site na mụ. Jọn 14:6 O kwukwara, sị: Ndị na-efe ezi ofufe ga-efe Nna m nime mmụọ na neziokwu, nihi na, nezie, Nna m na-achọ ka ndị dị otú ahụ fee ya ofufe. Jọn 4:23 Chegodị ihe ọ dị ka ya na Jehova na-achọ ndị dị ka gị chọrọ ịmụta eziokwu gbasara ya.Eziokwu Banyere Alaeze ChinekeJizọs bụ Eze Alaeze Chineke.Luk 1:31-33:Ị ga-agụkwa ya Jizọs. Onye a ga-abụ onye ukwu, a ga-akpọkwa ya Ọkpara nke Onye Kasị Elu; Jehova Chineke ga-enyekwa ya ocheeze Devid bụ nna ya, ọ ga-achịkwa ụlọ Jekọb dị ka eze ruo mgbe ebighị ebi, alaeze ya agaghịkwa enwe ọgwụgwụ.Alaeze Chineke bụ isi ihe Jizọs kụziiri ndị mmadụ.Matiu 9:35:Jizọs wee malite ijegharị nobodo ukwu nakwa nobodo nta niile, na-ezi ihe nụlọ nzukọ ha, na-ekwusakwa ozi ọma alaeze ahụ ma na-agwọ ụdị ọrịa ọ bụla na ụdị nsogbu ahụ ike ọ bụla.Jizọs gwara ndị na-eso ụzọ ya ihe ndị ha ga-eji ama na Alaeze ahụ eruwela nso.Matiu 24:7:Nihi na mba ga-ebuso mba ọzọ agha, alaeze ga-ebusokwa alaeze ọzọ agha, a ga-enwekwa ụkọ nri na ala ọma jijiji nebe dị iche iche.Ndị na-eso ụzọ Jizọs na-ekwusa gbasara Alaeze Chineke nụwa niile ugbu a.Matiu 24:14:A ga-ekwusakwa ozi ọma nke a nke alaeze nelu ụwa dum mmadụ bi ka ọ bụrụ àmà nye mba niile; mgbe ahụkwa ka ọgwụgwụ ga-abịa.Eziokwu Banyere ỌdịnihuJizọs kwuru otú anyị ga-esi ama na alaeze Chineke dị nso. Luk 21:31 Ụfọdụ nime ihe ndị o kwuru anyị ga-eji amata ya bụ agha, oké ala ọma jijiji, ụkọ nri nakwa ọrịa na-efe efe. Anyị na-ahụ ka ihe ndị a niile na-eme taa.Luk 21:10-17.Baịbụl kwukwara na otu nime ihe ndị a ga-eji amata oge ikpeazụ nke ọchịchị ụmụ mmadụ bụ na ndị mmadụ ga na-akpa àgwà ọjọọ. I nwere ike ịgụ banyere ya na2 Timoti 3:1-5. Mgbe ị na-ahụ ka ndị mmadụ na-akpa àgwà ndị ahụ, o doro anya na ị ga-ekweta na amụma a Baịbụl buru na-emezu noge a.Gịnị ka mmezu amụma a na-egosi? Ọ na-egosi na oge Alaeze Chineke ga-eji eme ka ihe dịrị ndị mmadụ mma nụwa adịla nso. Luk 21:36 Na Baịbụl, Chineke kwuru ihe ọma ọ ga-eme nụwa nakwa ihe ọ ga-emere ndị ga-ebi na ya. Ka anyị tụlee ụfọdụ nime ha.EZIGBO ỌCHỊCHỊE wee nye Jizọs ọchịchị na ùgwù na alaeze, ka ndị dị iche iche, mba dị iche iche na ndị na-asụ asụsụ dị iche iche na-ejere ya ozi. Ọchịchị ya bụ ọchịchị na-adịru mgbe ebighị ebi nke na-agaghị agabiga agabiga, alaeze ya bụkwa nke a na-agaghị ebibi ebibi.DANIEL 7:14.Ihe ọ pụtara:Ị ga-enwe obi ụtọ mgbe ọchịchị kacha mma ga-achịwa ụwa niile. Ọ bụ Chineke hiwere ọchịchị a, ma mee Ọkpara ya Eze ya.EZIGBO AHỤ IKEỌ dịghị onye bi na ya nke ga-asị: Ana m arịa ọrịa.AỊZAYA 33:24.Ihe ọ pụtara:Ị gaghị arịa ọrịa ma ọ bụ nwee nkwarụ. Ị ga-adị ndụ ruo mgbe ebighị ebi.UDO ZURU ỤWA ỌNỤỌ na-eme ka agha kwụsị ruo na nsọtụ ụwa.ABỤ ỌMA 46:9.Ihe ọ pụtara:Agha na ahụhụ niile ọ na-akpata agaghịzi adị.NAANỊ NDỊ EZI OMUME GA-EBIZI NỤWAOnye ajọ omume agakwaghị anọ . . . Ndị dị umeala nobi ga-enweta ụwa.ABỤ ỌMA 37:10, 11.Ihe ọ pụtara:A gaghịzi enwe ndị ọjọọ nụwa. Ọ bụ naanị ndị chọrọ irubere Chineke isi ga-ebi na ya.ỤWA NIILE GA-ABỤ PARADAỊSHa ga-ewu ụlọ, biri nime ha; ha ga-akọkwa ubi vaịn, rie mkpụrụ ha.AỊZAYA 65:21, 22.Ihe ọ pụtara:Ụwa niile ga-ama mma. Chineke ga-aza ekpere anyị bụ ka uche ya mee nụwa.Matiu 6:10.Uru Ịmata Eziokwu Ga-abara GịOLEE IHE I KWESỊRỊ IME IJI NWETA YA?Mụta ihe Okwu Chineke bụ eziokwu na-ekwu.Jọn 17:3,17.Na-erubere Chineke isi.Diuterọnọmi 30:19, 20.Na-eme ihe ị mụtara nOkwu Chineke kwa ụbọchị.Jems 1:25.Eziokwu Ndịàmà Jehova nọ nụwa niile na-amụta na Baịbụl na-abara ha uru. Obi ga-atọkwa ha ụtọ ịkụziri gị ihe ndị ahụ ha na-amụta.Ị chọọ ịmụtakwu ihe Chineke bu nobi kee ụmụ mmadụ, gụọisi nke 3 nakwụkwọGịnị Ka Baịbụl Na-akụziri Anyị?Ọ bụ Ndịàmà Jehova bipụtara ya. Ọ dịkwa nỊntanet na 